Задайте формата на елементите в съдържанието.\nИзберете раздела Вмъкване - Съдържание и указател - Съдържание, указател или библиография - Записи (при избран тип „Съдържание“)\nНомер на глава (Е#)\nВмъква номера на главата. За да припишете номера на глави към заглавен стил, изберете Инструменти - Номерация на глави.\nХипервързка (НХ и КХ)\nСъздава хипервръзка за частта от елемента, която сте оградили с отварящ (НХ) и затварящ (КХ) етикет за хипервръзка. В реда Структура щракнете върху празното поле пред частта, за която желаете да създадете хипервръзка, и после натиснете този бутон. Щракнете в празното поле след частта, избрана за хипервръзката, после натиснете бутона отново. Всички хипервръзки трябва да са уникални. Налично е само за съдържание.\nПрилага текущите настройки върху всички нива, без да затваря диалоговия прозорец.\nTitle is: Елементи (съдържание)


Печени червени чушки с доматен сос - receptitebg.com\nПечени червени чушки с доматен сос\nPosted on 11.10.2015 11.04.2016 Author receptitebgОбяд\nДоматите се настъргват на ренде и се слагат в тенджера да изври водата;\nДобавят се олио, захар, оцет, счукан чесън и сол на вкус;\nКато изври водата и остане салце, т.е. гъст доматен сос се изключва;\nДобавя се магданоз/босилек и се заливат изпечените и обелени чушки.\nПредишенБекон с фурми и козе сирене\nСледващПилешки крилца по китайски


Lite :: Откриват новото летище на Истанбул в понеделник (снимки)\nНачало Lite Откриват новото летище на Истанбул в понеделник (снимки)\nОткриват новото летище на Истанбул в понеделник (снимки)\nТържествата ще съвпаднат с националния празник на Турция\nНовото, трето летище на мегаполиса Истанбул, ще бъде тържественото открито в понеделник, 29 октомври, националния празник на Република Турция. Датата е паметна - на този ден преди 95 години Ататюрк обявява в Анкара създаването от останките на рухналата Османска империя на нова, парламентарна турска република, обърната към ценностите на Запада, предаде БТА.\nТържествата за националния празник тази година ще съвпаднат с церемонията за третото летище, което ще бъде открито от официалните лица начело с президента Реджеп Тайип Ердоган. След това тържествата ще продължат с прием в двореца Долмабахче в Истанбул. По този начин за пръв път в 95-годишната история на Република Турция националният празник ще бъде отпразнуван извън Анкара, както повеляваше досегашната традиция.\nПреди тържествата в Истанбул Ердоган и политическите лидери, както и началникът на турския генерален щаб ще поднесат венци пред гробницата на Ататюрк в Анкара съгласно държавния протокол. След тържественото откриване на третото летище ще започне пренасянето от сега действащото летище "Ататюрк" към новото място. Планира се операцията да се извърши за 45 часа по въздуха. През това време летище "Ататюрк" и новото летище ще бъдат закрити за полети. Специалистите обръщат внимание, че операцията по преместването на съоръженията ще бъде най-мащабната извършвана досега в света.\nНовото летище на Истанбул се оценява като най-голямото и най-модерното съоръжение, свързващо Изтока и Запада по въздух. Простира се върху площ от 76,2 кв.км и е с капацитет 150 млн. пътници годишно. Аеропортът ще разполага с три центъра за данни, 102 интеграционни системи, 467 предавателя, 780 телекомуникационни офиса, 3257 пункта за преминаване с електронни карти, 3267 информационни монитора, предоставящи сведения за полетите, 9 хиляди охранителни камери. Дължината на оптичния кабел е 1700 км, което се равнява на разстоянието от Истанбул до Берлин.\nС интерес се очаква и какво ще бъде името на новото летище. Тиражираха се различни варианти - от Ататюрк до имена на османски султани. Една от последните версии, за която писа изданието "Медиа радар" е, че то ще се казва "Мевляна" на името на персийския поет, учен и мистик Мевляна Джалал ад-Дин Руми, живял през 13 в., чието учение има много последователи по света.\nНовото, трето летище на Истанбул е само на 250 км от Бургас. Шансовете обаче са на страната на Варна, понеже турската национална въздухоплавателна компания Turkish Airlines откри преди три години линията си между Истанбул и морската столица на България.\nНаскоро в медиите се бяха появили съобщения,че Турция ще заплаща такси на България и на Румъния за ползване на въздушното пространство при полетите от новото летище. Турското министерство на транспорта и инфраструктурата обаче официално отрече тези твърдения. В огласеното съобщение се посочва, че валидното към момента положение ще продължи да е в сила и след като започне да функционира новото летище. "Както досега не е заплащано, така няма да се правят никакви плащания и занапред", бе посочено в текста.


Крема сирене с билки /веган, без глутен, без соя/ 'Violife', 200\nВеган сирене на изцяло растителна основа. Притежава мек вкус и кадифена текстура.\nВиолайф крема сирене с билки е с разкошен вкус, деликатно ароматизиран с мащерка, риган и други билки.\nПодходящ, както за мазане, така и като топинг към печени картофи или други зеленчици.\nСъставки: вода, растителни масла 25%, кокосово масло, слънчогледово масло, зехтин, нишесте босилек, пресовани слънчогледови семена, морска сол, захар, картофено пюре, дехидратиран чесън, екстракт от мая, сгъстител: целулоза, модифицирано нишесте, антиоксидант, екстракт от розмарин, регулатор на киселиността: млечна киселина (не е млечен продукт), лимонена йиселина, аромати, екстракт от зехтин, Витамин В12.\nКод на продукта: 5202390013874\nМикс за веган пармезан Bett’r ти дава възможност да се насладиш на неустоимите вкус и аромат на любимия пармезан, но в изцяло растителен вариант. Приготви спагети, салата или сос и поръси щедро с новото ни веган изкушение!Веган100% биоГотов за употребаМожеш да използваш поръската от кашу, растителна мая и хималайска сол върху паста, салат..


3 октомври 2020 | 07:54\nТази вечер в 20:15 часа Левски посреща Ботев (Враца) в сблъсък от 8-ия кръг на efbet Лига на стадион "Георги Аспарухов". "Сините" ще опитат да се върнат към победите, след като в миналия кръг допуснаха загуба с 1:2 от Ботев (Пловдив). Сега столичани ще опитат да си го изкарат на съименника им от Враца. Гостите обаче не са за подценяване и домакините ще трябва много да внимават, ако не искат да допуснат някоя изненада.\nЛевски бе набрал скорост с 3 поредни победи, но в миналия кръг играчите на Георги Тодоров допуснаха донякъде изненадваща загуба с 1:2 в Коматево. Отборът доказа, че има потенциал, но е време да покаже и постоянство в изявите си, ако иска да бъде фактор през този сезон.\nБотев (Враца) пък показва доста приятни неща от началото на сезона. Той започна със сензационен успех с 3:1 над Лудогорец в първия кръг, но след това имаше и някои колебания, като особено неприятна бе загубата с 0:6 от Берое. В момента обаче врачани са в подем, тъй като спечелиха последните си две срещи, едната от които бе в местното дерби с Монтана. Така че настроението в отбора е приповдигнато преди визитата на "Герена".\nЛевски все пак си остава фаворит, дори и от гледна точка на историята. В досегашните 60 мача с врачани "сините" имат 38 победи, 14 равенства и 8 загуби.\nВ състава на домакините ще липсва само трайно контузеният Радослав Цонев. Очаква се стартовата единайсеторка да е съставена от Михайлов под рамката и пред него в отбрана Найденов, Петков, Атанасов и Стаматов. Даске ще бъде използван като дефанзивен халф, а Боби Цонев и Краев ще започнат в средата на терена. Иванов и Паулиньо ще бъдат на двете крила, а в атака ще действа Робърта.\nГостите нямат проблеми с окомплектоването на състава си. Антони Здравков се очаква да заложи на Костов на вратата и триото в защита Миланов, Ндиайе и Керчев. Зехиров и Буров ще са халф-бекове, а Лагоа и Узунов ще движат играта в центъра на терена. Том ще бъде плеймейкър, а Домовчийски и Генов ще започнат в предни позиции.\nМихайлов, Найденов, Петков, Атанасов, Стаматов, Даске, Цонев, Краев, Иванов, Паулиньо, Робърта\nКостов, Миланов, Ндайе, Керчев, Зехиров, Буров, Лагоа, Узунов, Том, Генов, Домовчийски


В червената глутница младите дебнат гърлото на алфа кучето – Иво Инджев / Ivo Indzhev\nВ червената глутница младите дебнат гърлото на алфа кучето\n30.05.2014 от Иво Инджев\nРазбирам иронията, която мнозина влагат в положителната интерпретация на нелепата ситуация един младок да измести по случайност партийния си шеф Станишев от мястото на водач в листата на българските червени евродепутати. Присмехът по повод унижението на соцлидеар и потупването на Момчил Ненков има своите основания, но вероятно мнозина не си дават сметка, че няма никаква гаранция Младата гвардия на столетницата да блесне с повече интелект и човешки качества, от мумифицираните стари физиономии на партията.\nНещо повече, разгорелите се страсти в боричканията между поколенията за наследството на най-древната закостенялост на българската политическа сцена съвсем не откроява някаква обнадеждаваща младежка цивилизованост на нравите.\nДа станеш евродепутат на инат и поради грешка е не просто проява на кариеризъм, но и липса на достойнство да си признаеш, че лотарийната печалба не е въпрос на лични заслуги. Не ми е достатъчен фактът, че на политическия ми противник Станишев ще му стане зле от това, за да се възхитя от лакомията на Момчил Неков. Защото масата българи твърдо вярват, че истинската мотивация на борещите се да попаднат в Брюксел нашенски депутати е именно огромната за българските стандарти заплата. Но в случая ръкопляскащите на въпросния Неков се правят, че няма такъв елемент в грозноватата картинка- защото така им изнася.\nИзобщо, лъсна истината, че в Партията на властта резервоарът се пълни от млади кариеристчета, готови да прегризат гърлото на всеки, дори и на алфа кучето в глутницата, стига да се окаже незащитено за миг. Иначе са много гръмогласни да плямпат за принципи и идеали…\nНай-гръмка подкрепа на йезуитщината на Неков оказа не друг, а тъкмо похваленият и изваден по този начин пред скоби нов звездочел юнак на БСП Александър Симов. С което той потвърди исторически потвърденото мнение на пишещия тези редове, че при болшевиките цари желязното правило протежетата на шефа рано или късно да го предават или дори да го давят лично в първата локва, в която падне.\nВ интернет се завъртя и поредната христоматийна демонстрация на лицемерие, подписана от Симов, който се възмущава от някаква работодателка от Велико Търново. Тя цитирала австрийци, които били казали, че машините са по-ценни от работниците. От което Симов прави сълзливия пролетарски извод, че човекът не струва нищо при капитализма. Макар да е знайно например, че тъкмо за съветския болшевизъм е характерен култът към бойната техника като по-голяма ценност от човешкия живот, изповядван като ръководно правило от съветския генералитет през Втората световна война ( а и не само тогава).\nНова тъпня на „острото перо” ! Проявява се тъкмо в ситуацията, когато червеното гуру на БСП доцент Мария Пиргова „спечели ПирГова победа” ( по сполучливия израз на колегата Владимир Йончев от сайта OFFNews) с циничния си коментар на разкритието за поробването на работниците в Бобовдол, принуждавани да гласуват за БСП от работодателя им чрез икономически натиск. Според Пиргова, така трябвало да се разговаря с миньорите, защото не били интелигентни.\nИ ако Симов „не забелязва” тази просташка изява, защото е твърде дребна по мащаб за такъв велик мислител, нека бъде така добър да забележи „поне” какво прави комунистическият капитализъм със стотиците милиони роби на труда в Китай, експлоатирани най-безмилостно от държавата.\nА и е доста цинично да се правиш на „активен борец срещу капитализма”, когато управляваш с парламентарната подкрепа на фашизиоди, с които заедно споделяш възторга от дивия руски капитализъм на Путин на принципа „ щом е руски, значи е готин, пичове „ ( както би се изразил самият Симов, в чиито статии в интернет изобилства от улични аналогии, надничания в дамски деколтета и други комплексарски примлясквания от арсенала на плътските му видения в диапазона между голите Искра Фидосова и Памела Андерсън).\nНо какво да ги правиш- луди, млади ( макар и младостта да е относително понятие, за разлика от установената диагноза за лудостта да изповядваш болшевизъм в днешния 21-ви век след всичко, което той е причинил през кървавото 20-то столетие ).\nРибна реч омайна, сладка\n31 мнения за “В червената глутница младите дебнат гърлото на алфа кучето”\nНамирам тази статия за едно от най-добрите ви попадения в последно време. И като хуманно-политическа позиция, и като журналистическо майсторство. Казвам това, въпреки че не приемам политически някои други ваши статии, и въпреки че признавам и ценя яркия писателски талант на г-н Симов. Но неговият талант е едно, а компромисната му гражданската позиция в конкретния случай – съвсем друго. И след като Симов си позволява да прави компромиси, значи – така му се пада! – Намерил си е майсторът във ваше лице.\nГ-н Инджев, понякога, когато чета вашите статии, имам чувството, че виждате мислите ми. Чест и почитания.\nКазусът 15/15 очевидно е феномен, който трябва да влезе в разни учебници. Сам за себе си, той е и много деликатна работа. От една страна младежът си е съвсем законно избран, малко е вероятно да се докаже , че всички гласове в преференцията му са подадени поради грешна преценка на гласоподавателя. От друга страна, ако момъкът се откаже, това си е директно признание, че изборният процес в България е на практика неинформиран, контролиран и в крайна сметка недемократичен. Отказът на младежа в прав текст би гласял следното: В България гласоподавателите са неграмотни, неориентирани и манипулируеми / малка бях-излъгах се/. Ако има политически субект, който да приеме върху себе си този негатив, моля да ми го посочите, очевидно БСП не е …\n“…няма никаква гаранция Младата гвардия на столетницата да блесне с повече интелект и човешки качества, от мумифицираните стари физиономии на партията.”\nНе само няма гаранция, но има сериозна вероятност за обратното.\nВъпреки това, добре е, че Неков отива в Брюксел. Това ще попречи на другарката Лаверн да отиде.\nНамирам го за положително, защото тъпият мошеник е за предпочитане пред интелигентния рафиниран такъв.\nА крушата не пада далече от арогантното и нагло дърво (майка). Най-много да падне До стена-та наблизо.\n30.05.2014 в 15:50\nКаква поредна комунистическа драма:\nЗа нас , гостите на блога на г-н Инджев , отдавна е ясно , че те не общуват на такива нива , достойнство , принципност, чест , все непознати категории.\nДобре са характеризирани като глутница , може и като маймунско стадо.\nИ този Неков и Станишев явно имат маймунския синдром(като жените ) , да не се пускат от клона докато не хванат другия .\nДнес на цялото им стадо са им лъснали здраво червените задници .\nГосподин Инджев, Кольо Босия има интересна версия за 15/15 и никому известната Достена Лаверн.\nЕто още един от стадото на маймуните , несъмнено този мафиот знае много тайни , най-вече как ни крадат здраво!\n30.05.2014 в 18:16\nОтдавна са ясни и идеите им и изпълненията им.Даже техните партийни труженици по места, този път май не им се работеше много усърдно,защото с 5лв увеличение на пенсиите ли да агитират раята да прати милионери на издръжка да живеят в Европа.\nЕдин разбойник плаши с калъчка главатара си,че му отмъкнал част от личната плячка…че кой ли не е чел(чул) приказки…червени,кафени…\nНе са маймунско стадо – вълча глутница са. Дж. ЛОНДОН е описал явлението отлично в разказите си от сб. “Северна одисея”. При 50-градусов студ глутницата пробягва стотици километри в търсене на храна. Гладът изстисква последните сили. Водачът през цялото време е начело. Гладът замъглява мозъка и когато фирнът разранява кожата на тичащия най-отпред, всичко свършва с първите капки кръв по снега. Следва кратка схватка и след минути хищниците са залъгали глада, а глутницата повежда в по-нататъшното търсене на плячка НОВ ВОДАЧ…\nДОКТОР МАРИЯ ПЕТКОВА\nДобре де. Как е възможно ЧАК ТОЛКОВА да нямаш чувство за чест и за лично достойнство!? Че да не признаеш ОЧЕБОДНОТО- че мандатът ти е резултат на грешка! И на изключителната неграмотност на гласуващите за 15\_ 15. Без извинение за израза, който използвам.\nДнес в мрежата някъде чух някакво изявление на 15-ти. Направиха ми впечатление две неща. Изключително бедният речник и нескопосан изказ на въпросният Момчил и…трудно удържаното усещане за триумф. В стил ” видяхте ли бе!?”. Грозен, ама в най- грозния смисъл на думата- даже гаден кариеризъм. Да си амбициозен е едно. Да си обикновена мижитурка, болна от кариеризъм и без качества- друго. Нали така? Толкова пък да не си мъж, че да не ти стиска да излезеш и да кажеш- сори, не е честно. Това е грешка. Тогава би спечелил дори моите аплодисменти. Но тъповатото същество отива в Брюксел…Ужас!\nКолкото до ” доцент” Пиргова- тя си е все толкова неприятна, колкото и по времето, когато имах неудоволствието да се запозная с нея косвено. Щерка й Достена е от класа на съпруга ми в Класическата. Аз съм две години след тях. Та, имала съм нещастието да ги видя и двете отблизо. Достена още тогава се имаше за английската кралица и всички наоколо ” не ме заслужавате”. Като гледам, двайсетина години по- късно е все така празноглава фльорца с претенции без покритие. А майка й съм я запомнила с едно. Потресително нещо. Трябвало учителите да се срещат с нея отделно от останалите ни родители- не на обичайните родителски срещи. Защото…тя била ” по- така”. И не можела да седи редом до…” обикновени” родители!?!?!?!? ХА-ХА- ХА. Да са живи и здрави и двете. Ама чавка им е изпила акъла. Необратимо.\nБога ми, не мога да разбера драмата на Курумбашев. Ами да си купи апартамент в столицата на Русия-Москва. Предполагам, че там той и семейството ще са в много по-спокойна, свойска, сигурна и братска среда, пък и децата му ще имат шанс за много по-добро възпитание и образование. Дявол да го вземе този този кукувец!\n30.05.2014 в 20:53\n“масата българи твърдо вярват, че истинската мотивация на борещите се да попаднат в Брюксел нашенски депутати е именно огромната за българските стандарти заплата.” И са прави! Поне тези от тях, които вярват в това гласуват точно за такива.\nНа фона на боричканията за място в ЕП заплахите на Корумбашев, които се разнасят по разни сайтове, за разкрития ако не го изпратят в Брюксел, звучат като че в пълна хармония. Но не са! Никой от останалите не си позволява да шантажира с разкрития председателя на партията си та и правителство. А Корумбашев за да си го позволи значи има гръб или покровител над тия две величини. Това подсказва, че може би някъде тук се крие отговора на въпроса “Кой?”\nДнес по радиото слушах как другарите се мъчат да прикрият факта, че електоратът им не е особено интелигентен, а само крайно изпълнителен (нещо като неуниформени военни):\nПроблемът 15/15 се проявявал (ти да видиш!) при всички партии с номер на партийната бюлетина от 1 до 17.\nСъс сигурност няма нито една бюлетина с отбелязани 10/10.\nPingback: В червената глутница младите дебнат гърлото на алфа кучето | Trophy Plus\nИнтересно. Писах коментар, който вече не се вижда. Може пък да е просто техническа грешка.\nГрешката изглежда е моя. Извинете.\nНо наистина до преди няколко минути се виждаха не всички коментари. Съжалявам все пак.\nБи трябвало всички тия русофили да поживеят в Русия поне 3 години, в град по техен избор. Курумбашев, Достена, Саша Симов, Мая Манолова. А Станишев направо да си върне гражданството си на руснак и да не се връща. Апропо к’во стана с Жерар Депардьо? А ако не ме лъже паметта синовете на Хрушчов и Брежнев живеят някъде в изгнилия запад.\n@доктор мария петкова\nИмам един въпрос: В качеството си на какъв есперт (явно, че не като доктор по незнам какво си), Вие определяте, че избора е сгрешен, че този младеж незаслужено е избран за евродепутат и че той няма качества за такъв и че не трябва да консумира този пост??. На всичкото отгоре отправяте обидни думи и квалификации към него и без да знаете (а и няма как някой да знае от около 40 хил.глаосове), какви са мотивите на гласуващите! Крайно разочарован съм от коментара Ви!\n31.05.2014 в 02:02\nЧервеният Момчилчо е трогателен. Хареса ми интелигентната мисъл, че е “надул платната на пълни обороти” почти достига висините на Юлиан Вучков. Каза и че щял да се бори, ама не каза за какво Важното за червените кратуни е да знаят , борба ще има /сигурно срещу капиталилизъма, империализъма НАТО и САЩ , чудя се дали да не добавя и китайските хегемонисти/. А като добави и за руските песни…….. Сърцатият и верен електорат на БСП ще преглътне голямата му заплата и синдрома 15/15. Независимо от тези интелектуални върхове трябва да призная, че герберската Малка тухла е недостижим.\n31.05.2014 в 10:23\nГ-н Тинков , те че са вълча глутница глутница , такива са !\nН о исках да разширя асоциацията още малко , с маймуните !\nКакво имам предвид !Маймуните са по-примитивни от хората , не са носители на разум, но са също в стада .Сега си представете комунистите като маймунско стадо павиани.Те имат водач , който за да е такъв си налага властта с бой и за да ги подчини безропотно .Женските са само негови , а младите мераклии Нековци държи настрани .Тъй ама когато водача се загледа на страни и Нековците се качват на женските му (те са нещо като символ , израз и цел на властта ).Когато водача види това , той погва прелюбодейците облажили се без разрешение и те ядат голям бой , освен ако не са станали по-силни и му отнемат короната.Безмълвната периферия маймуни избиратели , наблюдават тези борби и безропотно се подчиняват на следващия желаещ да ги обладава , важно да е маймуна като тях .Някой обаче злорадстват , че поредния младок е сложил рогата на водача .\nИзвестно е , че има стада павиани , в ЮАР които слизат от гората всеки ден и нахлуват в градовете , проникват в домовете на хората и ги опустошават като след революция (най-вероятно те са гледали партизански филми от България )За да се опазят хората са организирали охрана, защото животът им е кошмар под стрес .\nБившите соц страни отдавна се справиха с техните маймунски стада , ние още търпим .\nТова имах предвид и или нещо в тази посока …..)))\nИнженер Симеонов, доктор съм. С две специалности. Детска черепно- мозъчна хирургия и патоанатомия. Ето, вече знаете по какво. Не че съм длъжна да Ви кажа. Въпрос на елементарно възпитание от моя страна.\nКъм въпросният №15 не съм отправила обидни квалификации. А само квалификации, резултат на моите собствени впечатления. На които все пак имам право, нали така? И на впечатленията, и на квалификациите.\nПовтарям- този човек печели нещо, което е резултат на грешка и неразбиране от страна на гласуващите за партията му. Може да е изключителен. Може да е безкрайно подготвен, умен и прочее. Но просто не е честно да отиде в Брюксел. И той го знае. Не става дума за нещо лично, а за принципно поведение. Не бих се чувствала никак добре, ако се възползвам от плода на нещо, за което не съм се постарала. Просто е въпрос на принцип.\nА че №15 не блести с нищо, освен кариеризъм и неудържима радост от случайната победа, е съвсем очевидно. Приятен ден!\n31.05.2014 в 19:33\nСтрахотно ! Аз съм ви 100 процентов почитател !\n01.06.2014 в 07:29\nДо господин ГЕОРГИЕВ:\nОК. Приемам допълнението – нека бъдат “овълчено маймунско стадо”. Не съм особено вещ по темата, но доколкото знам срещат се особено хищни маймуни.\n01.06.2014 в 07:49\nДо ДОКТОР мария петкова:\nЗдравейте “госпожо ДОКТОР”! Вие “пак сте тук” и пак сте си същите! И отново ни занимавате с величието на собствената си персона. И отново ни поучавате. Вие преуспелият млад човек от бреговете на Червено море – нас тъпите, неуки, невъзпитани и неуспели индивиди от “нашата България”.\nЗнаете ли, у нас напоследък станаха популярни двама “доста преуспели луди-млади” на приблизително Ваша възраст. Предполагам фактът, че Вие геройствате в “уницеф”, а те – кой в Брюксел, кой като предстоящ министър-председател на “нашата България” не е от особено значение.\nСамочувствието и самолюбието ви са съизмерими. Висококомпетентното ви становище по въпросите на русофобията и русофилията в “нашата България” и “другите империи на злото” също съвпада.\nМисля, че това не е случайно.\nдо ДОКТОР МАРИЯ ПЕТКОВА\nГ-жа ДОКТОР МАРИЯ ПЕТКОВА, КОЙ от листата на БКП според вас, е по-достоен от “любимец 15”?\nГосподин Тинков, за ПОСЛЕДЕН път Ви казвам. Престанете с тези лично за мен необясними заяждания на някаква личностна основа! Не съм Ви обидила по никакъв начин! За разлика от Вас.\nЗа ПОСЛЕДЕН път, наистина- престанете.\nНе зная кои са тези двама ” доста преуспели луди млади приблизително на Вашата възраст”. Не знаете каква е моята възраст, Тинков. И очевидно не са Ви научили, че е признак на изключителна простащина да коментирате възрастта на жена, която не познавате. Публично. Не се чудете и не се морете да пресмятате, господине. След няколко месеца навършвам 40. Ето, сега спокоен ли сте? Много харесвам една поговорка от Близкият Изток. Тя казва, че с всяка следваща година жената става все по- прекрасна, а мъжът- все по- мъдър. Е, с някои мъже може би е така. Но не с всички.\nТова за ” бреговете на Червено море” не го разбрах. Наистина. Но предполагам, ще преживеете моето ” невежество”. Вие, изключителният и единствен ерудит.\nАз ” геройствам” в уницеф, а ” те” в Брюксел? Кои “те” си е Ваша работа. Но сравнението Ви е нелепо. Разбира се, желанието Ви да ме уязвите с тази нелепост е видно от космоса. Пожелавам Ви едно. В България да има поне 1000 човека, готови да заложат на карта всичко, което имат,\n, в това число живота си- в името на това да се опитат да направят нещо полезно за някой друг. Нещо ценно за някой друг. Ако там има такива хора, поне 1000, някой хубав ден България може би ще заприлича на онази България, която са ме учили да обичам от люлката. И която към момента май съществува само в душата ми. И в спомените, които пазя.\nСамолюбието е характерно за хора, които не обичат нищо и никого, господин Тинков. А аз обичам много хора и много неща. Колкото до самочувствието ми- то е нормално за човек, който все пак нещо прави с живота си. Едно време казваха, че скромността краси човека. Зависи от човека. Според мен скромността е параван за липса на качества. Но все пак, напуснала съм България отдавна. И се връщам рядко. Успяла съм да забравя, че при вас е престъпление да имаш самочувствие. Ако си лекар, инженер, архитект. Това е позволено само ако си мутра, крадец, политик, чалга уличница. Само такива хора могат да имат самочувствие при вас!\nЗа съжаление, България- като всяка друга страна, разбира се- е пълна с ” тъпи, неуки, невъзпитани и неуспели индивиди”. Както самият Вие добре знате. Но никога не съм поставяла под общ знаменател всички българи!\nТолкова от мен. Спирам да чета този блог. Тук е пълно с хора, за които различното мнение НЕ съществува. За разлика от личните обиди и нападки!\nБъдете здрави и всичко хубаво!


Какво включва една доставка на стоки от САЩ? - Facebuuk.eu\nКакво включва една доставка на стоки от САЩ?\nby facebuuk.eu · ноември 26, 2016\nХаресвате някоя стока от чуждестранен сайт, правите поръчка и чакате доставка. До тук всичко изглежда напълно нормално и в реда на нещата, но питали ли сте се някога какво включва една доставка на стоки от САЩ от ushoppr.com?\nВ случай, че не – ние можем да ви разясним какво представлява добрата доставка на стоки от САЩ. И като цяло не че има „лоша“ такава, но много пъти потребителят бива оставен в неведение до пристигането на пратката му, което не е особено приятно и определя доставката като недостатъчно добра.\nПосещавайки ushoppr.com можете да станете свидетели на това какво е да работите с професионалисти и да получите една наистина добра доставка. Поръчването на стоки от този сайт е изключително лесно, става чрез поставяне на линк към стоката в пазарската ви кошница и изготвянето на оферта, в зависимост от поръчката ви. Ако сте съгласни с предложената оферта, за която можете да разберете повече при посещението на уеб адреса, можете да поръчате.\nТа, относно вашата доставка на стоки от САЩ, извършена от предложения уеб сайт – ето какво включва.\nКато за начало още в офертата, която ще получите, преди да направите поръчката, може да намерите информация за всички такси, които се начисляват, като САЩ данъчна ставка и т.н, а също и информация за цената на самата доставка. Отделно всяка доставка на стоки от САЩ включва максимална прозрачност на действията. Поръчката бива на ваше име, транспортът, който се използва е максимално евтин, а времетраенето, което отнема доставянето бива максимално кратко.\nНай-вече обаче една добра доставка на стоки от САЩ включва доволни клиенти. Ако искате и вие да сте едни от тях, то посетете посочения по-горе уеб адрес още сега, където ви очаква по-подробна информация за всяка една стъпка (от общо три), водеща към вашата перфектна доставка на стоки от САЩ.\nTags: доставка на стоки от САЩ\nExpired: Кои видове бебешки спални комлекти трябва да използваме\n3 истини за избора на подарък за жена\nМожем ли да открием матраци с до 60 % намаление?\n12 ное., 2016\nNext story С какви средства работи един детектив?\nPrevious story Къде можем да открием разнообразни якета за момчета онлайн?\nКак инфрачервеният радиатор спомага здравето?\nКъде се крие подводницата в часовниците vostok?\nКои са предизвикателствата пред съвременната строителна фирма?\nИма ли фитнес диети за релеф, които не крият рискове?\nКакви перголи да изберете за дома?\nРемонт на покриви в София: как да изберете фирма?\nИма ли денонощни ключари София?\nКакви са вариантите ви за оригинални подаръци за мъже?\nКой предлага spirulina в свеж вид?\nКак да поръчате рисуван портрет по снимка?\nКой старчески дом предоставя грижи за болни с Алцхаймер?


Лари Нивън, Джери Пурнел — Прашинка в Божието око (56) — Моята библиотека\nПрашинка в Божието око (56)\nТежки облаци скриваха небето на Нова Шотландия. Те се разкъсаха за миг, за да пропуснат ярката светлина на Нова Каледония в заседателната зала. Лъчите за миг се отразиха от огледалните повърхности, после прозорците се поляризираха. Земите около Двореца тънеха в дълбока сянка, но слънцето все още огряваше тесните улици. По тротоарите се блъскаха хора в карирани поли — секторната бюрокрация се прибираше при своите семейства, любими напитки и триизмерна телевизия.\nРод Блейн мрачно гледаше през прозореца. От портала на Двореца припряно излезе красива секретарка, която толкова бързаше да хване маршрутно такси, че едва не събори на земята възрастен чиновник. „Важна среща“ — помисли си Род. А чиновникът имаше семейство… всички тези хора. Отговорността лежеше върху неговите плещи и това можеше да се окаже много неприятно за извънземните.\nЗад него се разнесе шум.\n— Готови ли сте с храната на сламкарите? — попита Кели.\n— Да — отвърна един от прислужниците. — Главният готвач обаче би желал да направи нещо с оная тяхна каша — да прибави подправки, навярно. Не му изглежда редно просто да свари месо с жито.\n— Може да прояви таланта си някой друг път. Тази вечер членовете на комисията не искат нищо специално. — Сержантът погледна вълшебната кафемашина, за да се увери, че е пълна, после забеляза празното пространство до нея. — Къде е проклетият шоколад? — попита той.\n— Носят го, господин Кели — каза прислужникът.\n— Добре. Погрижи се да е тук преди да пристигнат сламкарите. С други думи, до един час. — Той хвърли поглед към стенния часовник. — Струва ми се, че сме готови. Но не забравяй за шоколада.\nОткакто го бяха открили на борда на „Ленин“, сламкарите се бяха пристрастили към горещия шоколад. Това бе една от малкото човешки напитки, които им харесваха. Ала как я харесваха! Кели потръпна. Масло… е, можеше да го разбере. Космонавтите на британските кораби си слагаха масло. Но капка машинно масло във всяка чаша?\n— Готови ли сте, Кели? — попита Род.\n— Да, милорд — увери го сержантът, зае мястото си до бара и натисна един бутон, за да даде знак, че заседанието може да започне. Нещо безпокоеше шефа. При това не лейди Сали. Морският пехотинец се радваше, че няма неговите проблеми.\nВратата се отвори и влязоха членовете на комисията, следвани от неколцина учени. Те се настаниха от едната страна на инкрустираната маса и поставиха пред себе си джобните си компютри. Разнесе се тихо бръмчене, докато проверяваха връзката си с компютърната система на Двореца.\nХорват и сенатор Фаулър все още спореха.\n— Докторе, нужно е време, за да обработим тези неща…\n— Защо? — попита министърът. — Известно ми е, че няма нужда да искате разрешение от Спарта.\n— Добре. На мен ми е нужно време, за да реша — ядосано отвърна Фаулър. — Вижте, ще видя какво мога да направя за вас на следващия рожден ден на императора. Беше ви време още преди експедицията до Сламката. Но, по дяволите, докторе, не съм сигурен, че темпераментът ви е подходящ, за да участвате в… — Другите се обърнаха към тях и той замълча. — По-късно ще довършим разговора.\n— Добре. — Хорват се огледа и се запъти към мястото точно срещу това на Бен. Последва кратка суматоха, докато научният министър нареждаше хората си откъм своята страна на масата.\nПристигнаха Кевин Ренър и капелан Харди, и двамата все още в униформи. Влязоха прислужници и по заповед на Кели поднесоха кафе.\nДокато сядаше, Род се мръщеше, ала когато се появи Сали, лицето му грейна.\n— Простете, че закъснях — задъхано каза тя. — Забавих се…\n— Още не сме започнали — успокои я Блейн и посочи мястото до себе си.\n— Какво става? — тихо попита Сали. Нещо в поведението му я обезпокои и тя внимателно го погледна. Защо чичо Бен толкова се интересува от сламкарската история? Какво се случи снощи?\n— Ще видиш. — „И се надявам всичко да е наред, миличка, но се съмнявам. — Род отново помрачня. — Какво ли прави сега моята фюнч(щрак)?“\n— Да започваме — рязко каза сенатор Фаулър. — Обявявам заседанието на лордовете от извънредната комисия, представляваща негово императорско величество пред обитателите на системата на Сламката, за открито. Моля, напишете имената си. — Последва тишина, нарушавана от тихото бръмчене на компютърните връзки.\n— Имаме много работа — продължи сенаторът. — Снощи стана ясно, че сламкарите ни лъжат по някои важни въпроси…\n— Не повече, отколкото сме ги лъгали ние — прекъсна го доктор Хорват. „Проклятие! Трябва да се владея! Налагаше се да му го кажа, но ако сенаторът наистина се ядоса…“\n— Важно е точно за какво ни лъжат, докторе — спокойно отвърна Фаулър и изражението му стана властно. Дебелият старец с раздърпани дрехи изчезна. Заговори министър-председателят: — Вижте, това се отнася за всички ви. Не обичам официалностите. Ако имате какво да кажете, изплюйте камъчето. Но първо ме оставете да свърша. — По устните му плъзна ледена усмивка. — Можете да прекъсвате всеки друг, ако ви стиска. А сега, доктор Хорват, точно какво крият от нас сламкарите?\nАнтъни Хорват прокара тънките си пръсти през оредялата си коса.\n— Трябва ми повече време, сенаторе. До тази сутрин не ми беше хрумвало, че извънземните крият нещо. — Той нервно погледна към капелан Харди, ала свещеникът мълчеше.\n— Всички сме по-малко или повече изненадани — рече Фаулър. — Но имаме данни, че сламкарите се размножават с ужасяваща бързина. Въпросът е в състояние ли сме да ги принудим да ограничат раждаемостта си, ако те не го искат. Род, възможно ли е сламкарите да крият оръжия от нас?\nБлейн сви рамене.\n— Те имат на разположение цяла система. Бен, извънземните могат да скрият каквото пожелаят.\n— Но са напълно миролюбиви — възрази Хорват. — Сенаторе, аз съм също толкова загрижен за сигурността на Империята, колкото и всеки друг в тази стая. Приемам задълженията си като секторен министър съвсем сериозно, уверявам ви.\n„Не ни уверяваш, а говориш само за протокола — помисли си Кели. — Капитан Блейн също го разбира. Какво безпокои шефа? Изглежда точно като пред битка.“\n— … няма свидетелства за враждебни прояви сред тях — завърши Хорват.\n— Оказва се, че не е така — вметна Ренър. — Докторе, и аз много харесвам сламкарите, но посредниците не са се появили без причина.\n— Е, да — спокойно отвърна научният министър. — През праисторическата си епоха трябва да са се сражавали като лъвове. Между другото, аналогията е изключително подходяща. Териториалният инстинкт, който все още се проявява… в тяхната архитектура и обществена организация например. Но битките отдавна са останали в миналото.\n— Колко отдавна? — попита сенатор Фаулър.\nХорват се смути.\n— Навярно преди един милион години.\nПоследва мълчание. Сали тъжно поклати глава. Затворени в малка звездна система в продължение на милион години — един милион години цивилизация! Трябваше да са невероятно търпеливи!\n— И оттогава не са водили нито една война, така ли? — продължи сенаторът. — Наистина ли?\n— Да, по дяволите, водили са войни. Поне две като онези, които е преживяла Земята в края на Кодоминиума. Но това е било много отдавна!\nСали смаяно ахна. Около масата се разнесе шепот.\n— След втората Земята едва не е загинала — бавно каза Бен Фаулър. — Преди колко време е било това? Пак ли преди един милион години?\n— Най-малко преди стотици хиляди — отвърна Хорват.\n— Навярно хиляди — колебливо го поправи капелан Харди. — Или по-малко. Сали, коригира ли датировката си на онази примитивна цивилизация, от която откри останки?\nТя не отговори. Настъпи неловко мълчание.\n— За протокола, отец Харди — попита сенатор Фаулър, — като член на комисията ли сте тук?\n— Не. Кардинал Рандолф ме помоли да представлявам Църквата в комисията.\n— Нямало е къде да отидат — каза Антъни Хорват. Министърът нервно сви рамене. Някой се изкиска. — Очевидно е, че първите им войни са били много отдавна, поне преди един милион години. Показва го развитието им. Доктор Хоровиц проучи биологичните находки на експедицията и… е, ти им кажи, Зигмунд.\nКсенобиологът се усмихна триумфално.\n— Когато направих дисекция на пилота на сондата, предположих, че е мутант. Оказах се прав. Те са мутанти, само че процесът датира от много отдавна. Първите същества на планетата са били двустранно симетрични, също като на Земята и почти навсякъде другаде. Първият асиметричен сламкар трябва да е представлявал драстична мутация. Едва ли е бил толкова добре развит, колкото сегашните видове. Защо не са измрели? Защото асиметричната форма е постигната съзнателно, струва ми се. И защото всичко останало също е мутирало. Оцеляването на видовете не е било сериозно застрашено.\n— Но това означава, че когато са се появили съвременните форми, сламкарите вече са имали цивилизация — каза Сали. — Възможно ли е?\nХоровиц отново се усмихна.\n— Ами Окото? — попита тя. — Когато е станала супергигант, звездата трябва да е облъчила системата.\n— Това се е случило препалено отдавна — поясни Хорват. — Проверихме. В края на краищата, нашите изследователски кораби наблюдават Окото от петстотин години и информацията им съответства на онази, която извънземните са дали на юнкер Потър. Звездата е супергигант от около шест милиона години, а сегашният вид на сламкарите не е чак толкова древен.\n— О — рече Сали. — Но тогава какво е предизвикало…\n— Войни — заяви Хоровиц. — Повишаване на радиационния фон в планетен мащаб. Съчетан със съзнателен генетичен подбор.\nТя неохотно кимна.\n— Добре — водили са атомни войни. Ние също. Ако Кодоминиумът не беше създал Олдърсъновия двигател, човечеството е щяло да се самоунищожи на Земята. — Ала отговорът не й харесваше. — Не може ли да е имало друг господстващ вид, който да се е самоунищожил, и сламкарите да са еволюирали по-късно?\n— Не — предпазливо отвърна Хорват. — Обърнете се към собствените си проучвания, лейди Сали: сама доказахте, че сламкарите отлично са се приспособили към използването на оръдия. Мутантите сигурно още отначало са владеели тази способност — или са били контролирани от същества, които са я притежавали. Или и двете.\n— Говорите само за една война — каза сенатор Фаулър. — Войната, довела до появата на съвременните сламкари. А споменахте за две.\nХорват тъжно кимна.\n— Да. Днешните сламкари сигурно са воювали с атомни оръжия. По-късно е последвал нов период на радиация, който е разделил вида на всичките им касти — и цивилизовани същества, и животни. Плюс междинни видове като часовникарите. — Научният министър погледна Блейн, ала не видя и следа от емоции.\nЗигмунд Хоровиц се прокашля. Очевидно всичко това му харесваше.\n— Според мен първоначалната форма са били кафявите. Когато станали господстващ вид, белите развили и други подвидове. Отново контролирана еволюция, както виждате. Но някои форми са се появили сами.\n— В такъв случай асиметричните животни не са предшествениците на сламкарите, нали? — любопитно попита сенатор Фаулър.\n— Не. — Професорът потърка длани и докосна джобния си компютър. — Те са дегенеративни форми. Мога да ви покажа генетичния механизъм.\n— Не е необходимо — припряно отвърна Бен. — Значи имаме две войни. Възможно е посредниците да са били създадени по време на втората…\n— Нека са три — обади се Ренър. — Даже да приемем, че с втората са изчерпали радиоактивните си метали.\n— Защо? — попита Сали.\n— Видяхте планетата. Освен това и адаптациите към космоса. — Астрогаторът въпросително погледна Хорват и Хоровиц.\nТриумфалната усмивка на ксенобиолога стана още по-широка.\n— Пак си спомнете за проучванията си, милейди. Сламкарите са толкова добре адаптирани към космоса, че сте се чудили дали не са еволюирали там. И наистина е така. — Той кимна. — Но едва след продължителен еволюционен период на самата планета. Искате ли да ви изложа доказателствата? Физиологични механизми, които приспособяват организма към ниско налягане и безвъздушно пространство, интуитивна астрогация…\n— Вярвам ви — тихо каза тя.\n— Марс! — извика Род Блейн и всички го погледнаха. — Марс. За това ли си мислиш, Кевин?\nРенър кимна. Като че ли водеше някаква вътрешна борба. Очевидно бе стигнал до заключение, което изобщо не му харесваше.\n— Естествено — отвърна той. — Водили са поне една война с астероидите. Само погледнете повърхността на планетата, цялата покрита със застъпващи се кръгли кратери. Малко е оставало да я унищожат. Оцелелите толкова много са се уплашили, че са преместили всички астероиди, за да не могат да бъдат използвани по такъв начин…\n— Но в тази война са загинали повечето висши форми на живот — довърши Хоровиц. — Много по-късно планетата отново е била заселена от адаптирани към космоса сламкари.\n— Само че това се е случило много отдавна — натърти доктор Хорват. — Астероидните кратери са студени, орбитите им са стабилни.\nНаучният министър не изглеждаше особено радостен от изводите си. Род надраска нещо върху дисплея на джобния си компютър. „Не е достатъчно — помисли си той. — И все пак трябва да има някакво обяснение…“\n— Но въпреки това пак са били в състояние да воюват с астероидите — продължи Хорват. — Ако са искали. Щяло е да им отнеме повече енергия, но докато са в системата, астероидите могат да бъдат преместени. Нямаме данни за други войни, пък и какво общо има това с нас? Воювали са, създали са посредниците, за да сложат край на войните, и са успели. Вече не воюват.\n— Може би — изсумтя сенатор Фаулър. — А може би не.\n— Те не са настроени враждебно към нас — настоя министърът.\n— Не забравяйте за унищожения крайцер — отвърна Бен. — Добре, спестете ми обясненията. Освен това стои и въпросът с юнкерите, да, зная всичко за тях. Доктор Хорват, отлично разбирате, че ако сламкарите воюват помежду си, някоя тяхна фракция ще намери съюзници сред отцепниците и бунтовниците. По дяволите, те могат даже да насърчат нови бунтове, а ние не се нуждаем от това! Безпокои ме още нещо. Имат ли планетарно правителство?\n— Е, Сали? — попита сенаторът. — Това е в твоята област.\n— Те… Хм, имат някаква форма на планетарно правителство. Един господар или група господари поемат юрисдикцията над нещо и останалите се подчиняват.\nБен Фаулър намръщено изгледа племенницата си.\n— По дяволите, ние дори не позволяваме на хора да обикалят из вселената, докато нямат планетно правителство. Представяте ли си какво ще се случи, ако някоя сламкарска колония реши да помогне на една от фракциите на планетата? — Той отново свъси вежди. — Проклятие, не ме гледайте така, все едно искам да застрелям Дядо Коледа! Искам да установя търговски връзки с извънземните, но да не забравяме основната цел на Империята.\n— Трябва ни време — възрази Хорват. — Все още не можете да вземете решение!\n— Нямаме време — тихо отвърна Род. — Известно ви е на какъв натиск сме подложени, докторе. Лично вие имате голяма заслуга за това. Всички заинтересовани групи в сектора настояват за незабавни действия. — Всеки ден му се обаждаха от Лигата на човечеството и Блейн бе убеден, че министърът ги снабдява с информация.\n— Всъщност сте загрижени за потенциално високата раждаемост — каза Хорват. — Предполагам, разбирате, че сламкарите трябва да са в състояние да контролират броя на населението си. Ако не бяха, нямаше да оцелеят толкова време.\n— Но може да не искат — възрази Фаулър. — Разполагаме ли с достатъчно средства, за да ги принудим? Род, твоят командир Каргил постигнал ли е нещо повече с анализа на опасността?\n— С мо някои допълнения, сенаторе. Първоначалната му преценка се оказва доста точна.\n— В такъв случай ни е нужен голям боен флот… и това при сегашните им суровини. Какви проблеми ще оставим на внуците си, ако помогнем на извънземните да установят колонии?\n— Вече не можете да им попречите да напуснат системата си — възрази научният министър. — Анализът на капи… милорд Блейн го доказва. Все някога ще създадат Лангстъново поле и ще се разселят. Затова още сега трябва да установим приятелски връзки с тях. Предлагам незабавно да започнем да търгуваме и да решаваме проблемите в движение. Няма начин от един път да се справим с всичко.\n— Това ли е вашата препоръка? — попита сенаторът.\n— Да. Моята, на Лигата на човечеството, Асоциацията на имперските…\n— Не е точно така — прекъсна го Род. — Местният им съвет не е единодушен. Много от членовете му не искат да имат нищо общо със сламкарите.\n— Защото са свързани с индустрии, които сламкарската техника ще разори — сви рамене Хорват. — Можем да решим този проблем. Сенаторе, извънземните неизбежно ще изобретят нещо, с което да напуснат системата си. Трябва дотолкова да ги обвържем с Империята, че техните интереси да станат наши.\n— Или да ги приемем в Империята и да сложим точка на въпроса — измърмори Фаулър. — Снощи мислих за това. Ако те не са способни да контролират броя на населението си, ние можем да го правим вместо тях…\n— Но нали знаем, че могат? — каза Хорват. — Доказахме, че цивилизацията им дълго време е съществувала в една система. Научили са се… — Министърът замълча за миг, после възбудено продължи: — Хрумвало ли ви е, че е възможно да имат определени срокове за раждане? Сламкарите от онази експедиция може да са били длъжни точно тогава да имат деца.\n— Хм, има някаква логика — отвърна сенаторът. Лицето му се разведри. — Ще ги попитам, когато дойдат. Доктор Харди, приличате ми на човек, когото се канят да обесят при слаба гравитация. Какво ви безпокои?\n— Плъховете — колебливо каза капеланът.\nХорват бързо се огледа, после примирено кимна.\n— И теб ли, Дейвид?\n— Разбира се. Можеш ли да намериш файла, или да го потърся аз?\n— Тук е — въздъхна министърът и надраска няколко цифри на дисплея на компютъра си. Уредът забръмча и екраните на стената оживяха…\n… Сламкарски град, поразен от катастрофа. Преобърнати автомобили, ръждясващи по мръсни улици. Разбити гравитолети, затрупани от развалини на опожарени сгради. Паважът тънеше в бурени. В средата се виждаше висока купчина останки, по която пъплеха стотици мънички черни създания.\n— Не е каквото си мислите — поясни Хорват. — Това е един от етажите в сламкарския зоопарк. — Той увеличи образа и го фокусира върху едно от съществата: остра като на плъх муцунка, отвратителни зъби. Но не беше плъх.\nИмаше само едно ципесто ухо и пет крайника. Предният десен не бе пета лапа, а дълга сръчна ръка с нокти като извити кинжали.\n— О! — възкликна Хоровиц и обвиняващо погледна министъра. — Не си ми го показвал… още войни, а? Една от тях трябва да е унищожила толкова много форми на живот, че екологичните ниши са се освободили. Но това… Успяхте ли да уловите някой екземпляр?\n— От какво ли е дегенерирал? — учуди се професорът. — Разумният сламкар е много далеч от това… нещо. Има ли някоя сламкарска каста, която да не сте ми показали? Нещо подобно?\n— Не, разбира се — увери го Сали.\n— Никой не би могъл съзнателно да селекционира такива създания — замислено рече Хоровиц. — Трябва да е естествен подбор… — Той доволно се усмихна. — Поредното доказателство. Една от войните им почти е обезлюдила планетата. При това за изключително продължителен период.\n— Да — потвърди Ренър. — Така че докато тези същества са властвали над планетата, цивилизованите сламкари са били в космоса. Трябва да са се размножавали там поколения наред, бели, кафяви, часовникари, а може би и други, които не сме видели, защото не сме били на астероидите.\n— Но това пак е било отдавна — настоя Хорват. — Много отдавна… Проучванията на доктор Бъкман върху орбитите на астероидите… добре. Възможно е посредниците да са еволюирали в космоса преди отново да заселят планетата. Сами виждате, че е имало нужда от тях.\n— Което означава, че сега белите са също толкова войнствени, колкото и тогава — отбеляза сенатор Фаулър.\n— Но сега имат посредници, чичо Бен — напомни му Сали.\n— Да. И може да са решили проблема с пренаселеността… Докторе, разкарайте тази гадост от екрана! Тръпки ме побиват. Пък и защо им е да показват разрушен град в зоопарк, по дяволите?\nЗа всеобщо облекчение отвратителният образ изчезна.\n— Обясниха ни го. — Хорват отново се поободри. — Някои от подвидовете им еволюирали в градски условия.\n— Но защо градът е разрушен?\n— Навярно, за да им напомня какъв е резултатът, когато не слушат съветите на посредниците — тихо каза Сали. — Като ужасен пример, който да внушава страх от войната.\n— Да обобщим — каза сенатор Фаулър. — Извънземните трябва да се появят след няколко минути. Първо. Потенциалната раждаемост е невероятно висока и сламкарите спокойно раждат деца в необикновени за нас условия. Второ. Сламкарите са ни излъгали, за да скрият високата си раждаемост. Трето. Сламкарите са водили войни. Поне три големи. Може би повече. Четвърто. Цивилизацията им датира от много отдавна. Това означава, че са контролирали броя на населението си. Не знаем как го правят, но може да е свързано с причините зя това да раждат деца по време на опасни мисии. Трябва да ги попитаме. Дотук съгласни ли сте?\n— А сега възможностите. Първо, можем да послушаме съвета на доктор Хорват и да започнем преговори за установяване на търговски връзки. Сламкарите ни помолиха за постоянни бази и право да търсят и да се заселват на неколонизирани светове в или извън Империята. Не настояват на вътрешния космос, но са готови да колонизират астероидите, към които ние не проявяваме интерес. Предлагат ни много в замяна.\nТой зачака забележки, но всички мълчаха.\n— Това би означавало да дадем пълна свобода на сламкарите. Щом получат бази, достъпа до които не контролираме, отцепниците и бунтовниците със сигурност ще се опитат да се съюзят с тях. Трябва да им предложим нещо повече и е възможно по-късно да се отплатят за щедростта ни. За незабавно сключване на договори е членът на извънредната имперска комисия Сандра Брайт Фаулър. Все още ли сте съгласни?\nВсички отново потвърдиха. Доктор Хорват окуражително се усмихна на Сали.\n— Втора възможност. Приемаме сламкарите в Империята. Назначаваме им генерал-губернатор, поне на колониите им, за предпочитане и на родната им планета. Това изисква много разходи и не знаем какво ще се случи, ако окажат съпротива. Военният им потенциал е адски висок.\n— Мисля, че това ще е ужасно неблагоразумно — каза Антъни Хорват. — Не вярвам, че сламкарите с готовност ще се подчинят и…\n— Да. Опитвам се да изложа възможностите, докторе. След като вече направихте възражението си, спокойно бих могъл да прибавя, че този план има колебливото одобрение на военното министерство и голяма част от Бюрото за колониите. Все още не се поддържа от членове на комисията, но възнамерявам да го предложа като възможност на сламкарите. По дяволите, те дори могат да приемат!\n— Е, ако доброволно влязат в Империята, ще подкрепя плана — рече Хорват.\n— И аз — прибави Сали.\nБен Фаулър замислено се усмихна.\n— Аз обаче смятам, че няма да стане. Нашето управление се основава главно на местните жители. Каква награда бихме могли да обещаем на някой сламкар, за да ни съдейства в случай на заговор, организиран от цялата му раса? Но ще ги попитаме.\nСенаторът се поизправи на стола си. Лицето му отново стана сериозно.\n— Трета възможност. Радикално решаване на проблема.\nОколо масата се разнесоха ахвания. Хорват дълбоко си пое дъх.\n— Добре ли ви разбирам, сенаторе?\n— Да. Ако няма сламкари, няма и сламкарски проблем.\nГласът на Дейвид Харди бе тих, но твърд.\n— Църквата категорично ще възрази, сенаторе. С всички възможни средства.\n— Съзнавам това, отче. Известни са ми и позициите на Лигата на човечеството. Всъщност непровокираното унищожение не е реална алтернатива. Не че не сме в състояние физически да го извършим, но политически — не. Освен ако сламкарите не представляват непосредствена заплаха за Империята.\n— А това не е така — отвърна Хорват. — Те разкриват пред нас възможности. Ще ми се да можех да ви накарам да го проумеете.\n— Докторе, и аз виждам някои неща, не само вие. Някога мислили ли сте за това? Добре, ето възможностите. Вече сме готови да приемем сламкарите. Някой има ли какво да прибави?\nРод дълбоко си пое дъх и погледна Сали. Това нямаше да й хареса…\n— Сенаторе, не забравихме ли за разкопките на Сали? Тя откри примитивна цивилизация, датираща най-много от хиляда години. Как е възможно културата им толкова доскоро да е била примитивна?\n— Трябва да е заради войните, нали? — попита Блейн.\n— Не — възрази Сали. — Мислила съм за това — сламкарите имат зоопаркове. Има вероятност да съм открила останки от… хм, от резерват за примитивни същества. Такива примери могат да се открият из цялата Империя: културни резервати за хора, които не искат да са част от техническата цивилизация…\n— След един милион години цивилизована история ли? — попита Ренър. — Лейди Сали, наистина ли вярвате в това?\n— Те са извънземни.\n— Не съм забравил — отвърна Бен Фаулър. — Добре, да обсъдим въпроса. Сали, идеята ти е глупава. Знаеш какво се е случило — преместили са астероидите толкова отдавна, че кратерите вече не са радиоактивни. После, горе-долу по времето на Кодоминиума, са се върнали в нова каменна епоха. Това не говори в полза на миролюбието им, нали?\n— Човечеството е направило същото — каза Сали. — Или поне е щяло, ако е било затворено само в една система.\n— Да — рече Фаулър. — И ако аз бях член на комисия, обсъждаща сигурността на сламкарска империя, нямаше да допусна хората да обикалят из космоса без надзор. Някой друг?\n— Да — обади се Род. — Сали, това не ми харесва, но…\n— Изплюй камъчето — изсумтя сенаторът.\n— Добре. — „Нима ще я изгубя заради сламкарите? Но не мога просто да го забравя.“ — Доктор Хорват, след като се съгласихте, че сламкарите имат цивилизация от хилядолетия, вие изглеждахте смутен. Защо?\n— Ами… всъщност няма конкретна причина… освен… хм, трябва да проверя още някои неща, това е.\n— Като министър на науката, вие отговаряте за технологичните прогнози, нали? — попита Блейн.\n— Да — тъжно призна Хорват.\n— Какво е нашето място в сравнение с Първата империя?\n— Ще я настигнем след около век.\n— А докъде щяхме да стигнем, ако не бяхме водили Войните за наследството? Ако старата Империя не е била унищожена?\nМинистърът сви рамене.\n— Навярно имате право, милорд. Да. Този въпрос измъчва и мен. Сенаторе, милорд Блейн иска да каже, че сламкарите не са достатъчно развити, за да имат цивилизация от един милион години. Или дори десет хиляди. А може би и хиляда.\n— И все пак знаем, че са преместили астероидите най-малко преди десет хиляди години — възкликна Ренър. Гласът му звучеше едновременно възбудено и удивено. — Трябва повторно да са колонизирали Сламката приблизително по същото време, по което на Земята е бил създаден Олдърсъновият двигател! Сламкарите всъщност не са много по-древни от нас!\n— Има и друго обяснение — отбеляза отец Харди. — Че са я колонизирали много по-рано — и на всяко хилядолетие са водили нови войни.\n— Или още по-често — тихо прибави сенатор Фаулър. — И ако е така, вече знаем как контролират броя на населението си, нали? Е, доктор Хорват? Какъв е сега съветът ви?\n— Не… не зная — заекна научният министър, започна да чопли ноктите си, усети се и постави ръце върху масата. Дланите му продължиха да шават като ранени животинчета. — Трябва да се уверим.\n— Аз също мисля така — съгласи се Бен. — Но няма да е излишно… Род, утре ще поработиш в Адмиралтейството.\n— Напомням ви, сенаторе, че Църквата ще забрани на всички вярващи да вземат участие в унищожаването на сламкарите — неуверено каза Харди.\n— Това ми мирише на измяна, отче.\n— Възможно е. Но е вярно.\n— Така или иначе, нямах това предвид. Навярно бихме могли да приемем сламкарите в Империята. Независимо дали им харесва. Навярно няма да се съпротивляват, ако пратим достатъчно голям флот.\n— Ами ако не се съгласят? — попита капеланът.\nСенатор Фаулър не отговори.\nРод погледна Сали, после заби очи в стената.\n„Съвсем обикновена стая — помисли си той. — И в хората няма нищо особено. Но точно тук, в тази глупава малка заседателна зала на тази почти необитаема планета трябва да решим съдбата на раса, която може би е с един милион години по-древна от нашата. Защото сламкарите няма да се предадат. Ако са такива, за каквито ги смятаме, няма да можем и да ги победим. Но те имат само една планета и няколко астероида. Ако са…“\n— Кели, би ли довел сламкарите? — каза сенатор Фаулър.\nПоследните лъчи на Нова Каледония гаснеха. Земите около Двореца потъваха в тъмнолилави сенки.


6 сирена, подходящи за приготвяне на паста | Az-jenata.bg\n23 Юни 2021 | 05:59 | Михаела Лазарова\nКогато приготвяме спагети, лазаня или друг вид паста, винаги добавяме сирена. Те са или финалния щрих или основна част от соса към ястието. Знаете ли какво е общото между сирената чедър, грана падано, таледжо, бри? Всичките те са подходящо допълнение към пастата. Вижте кои други да опитате.\nПармезанът е класическият избор, с който няма да сбъркате, защото може би няма рецепта за паста, която да не бъде допълнена от това „гъвкаво“ сирене. Традиционният пармезан от Италия може да се нарече Parmigiano-Reggiano само ако е от определени райони на страната, но рецептата за приготвянето му е изнесена по целия свят. Пармезанът е идеален за настъргване и топене, към паста болонезе, сосове със сирена, паста карбонара и други.\nТова е вид суроватъчно сирене, което е кремообразно и плътно. Може да се приготви от краве, козе мляко или от друга остатъчна суроватка. Рикотата е чудесно сирене не само за десерти, но и за сгъстяване на сосове. Подхожда на лазаня или паста. Чудесно допълва спанака и други зеленчуци и придава кремав вкус на вашата любима паста. Може да я пробвате и при приготвянето на пица заедно с други сирена.\nВъпреки че фета не е италианско сирене и по-често го свързваме със свежа салата, хубав хляб, маслини и зрели домати, то също е подходящо за вашата паста. То е меко, обикновено се приготвя от овче мляко, но има и смеси с козе. Може да го добавите към леки сосове за паста, като домати и босилек, песто.\nМоцарелата е основна част от много традиционни ястия с паста със сирене. Италианската моцарела се приготвя с биволско мляко, добре се разтапя. Подходяща е за приготвяне на сосове за паста или се използва за допълване на ястия, изпечени на фурна. Придава една приятна кремообразна основа. Освен това не е така солена като пармезана.\nПриготвено от овче мляко, пекорино романо е вид твърдо италианско сирене, с изключително наситен вкус, което е най-подходящо за настъргване към сосове за паста, салати, тестени изделия, рагу. Бъдете внимателни, когато готвите с него, защото е доста солено.\n5 сирена, които да включите във вашата диета\nАко обичате синьо сирене и търсите наистина наситен вкус, опитайте да приготвите паста или лазаня с горгонзола. Меко синьо сирене, но кремообразно. Не се настъргва или натрошава, а се добавя към сосове, за да ги направи още по-богати на вкус. То е богато на мазнини, приготвя се от козе или краве мляко, а понякога смес от двете. Горгонзола може да намерите в различни разновидности.


05.06.2020 9:10 10261 прочита\nАстролозите казват, че времето е особено милостиво към представителките на три зодиакални знака. Ето ги и тях:\nОт най-ранна възраст Лъвиците обожават скъпите и бляскави тоалети. За съжаление, луксозните кожени дрехи и скъпи тъкани само добавят годинки към възрастта им. След 30-те обаче идва точният момент, когато представителките на тази зодия могат да си позволят да носят това, което им харесва.\nНяма да е пресилено, ако кажем, че тези дами се обожават. Ден след ден те влагат средства, за да се грижат за себе си и да изглеждат добре. Красотата и здравето наистина им излиза прескъпо. Но пък инвестициите определено си заслужават!\nМладите представителки на тази зодия се обличат просто и консервативно, крият се зад деловия стил или се стараят да се присъединят към някаква субкултура, скривайки се зад общата тенденция. С възрастта обаче тяхната скромност и постоянство дават плод и те придобиват самочувствие.\nКогато най-накрая се погледнат в огледалото, те разцъфват, красотата им се оказва чистокръвна и благородна, а вътрешната аристократичност само подчертава изяществото им.\nТе успяват незабавно да реагират на всички модни тенденции, на промените в технологиите за лична грижа и актуалните спортни съвети. Благодарение на това винаги изглеждат уместно и модерно, дори и да са заобиколени от правнуци.\nВ младостта експериментите им със стила са по-скоро плашещи. С възрастта обаче натрупват опит и развиват страхотен вкус. Да полагат грижи за себе си за тях е истинско удоволствие и те умело демонстрират цялата си женственост, мекота и елегантност. /jenata.blitz.bg\n09:45 | 15.06.21 27530\n10:30 | 15.06.21 4558


Килими на пода: снимки и идеи за приложение | Интериорни Неща\nКачествените килими често се сравняват със скъпо вино и това има своя собствена истина. Естествените продукти подобряват свойствата си с течение на времето, тъй като нишките се отпускат от триенето, правейки я по-мек, по-мек, по-плътен и дизайнът е по-ярък и по-отчетлив. Килими на пода: снимки и идеи на приложението, вижте по-долу. Разбира се, не е възможно да се покрие целия поток от информация за подови настилки, но ще се опитаме да подчертаем основните точки.\nПопулярни и евтини продукти, но имат няколко недостатъка - те много електрифицират, събират прах и ги вакуумират зле. Отрицателните качества на покритията включват и страх от вода и слънце. Сред разнообразието от полипропиленови килими можете да намерите качествени продукти, но дори техният експлоатационен живот няма да надвишава 2-4 години.\nПродуктите са по-скъпи от предишните. За тяхното производство се използва капронова резба. Купчината е фиксирана към основата със специална смес, която включва каолинова глина, смесена с латекс. Такава адхезивна структура може да подобри здравината на продуктите и тяхната еластичност. Можете да видите килимите на пода: снимки и идеи за прилагането им в момента.\nЗа съжаление, не всички производители са свързани с техните задължения. При продукти с ниско качество се използва креда вместо каолинова глина, което прави покритието крехко и намалява експлоатационния му живот. При избора на найлон килим, просто огънете ъгъла и ако фини чипове падат, това означава, че се използва креда.\nПродуктите са доста скъпи дори за обикновения човек. При производството на такива дворци купчината с основата се прави по едно и също време, така че те са гъвкави. Водата за тези продукти е опасна, поради което се нуждаят от подходяща грижа. Най-доброто от всичко е да почистите трикотажни килими в химическо чистене и продължителността на обслужването им не надвишава 10 години.\nПродуктите, изработени от вълна или вълна, ще ви издържат около половин век. Тези килими са скъпи, но това е напълно компенсирано от тяхното качество. Освен това в замяна получавате екологично подово покритие. Естествени килими на пода: снимките и идеите за кандидатстване ще бъдат интересни, за да видят всеки. Цветовата гама на продуктите не е толкова разнообразна и разнообразна, но те не избледняват от слънчевата светлина.\nКонвейерното производство на такива автомобили е невъзможно и поради тази причина всеки продукт е изключително ръчно изработен. Продуктите от този тип не причиняват алергии и са по-скоро произведения на изкуството. Покрийте копринено покритие в тъмни помещения.\nТе се произвеждат изцяло на ръка, а в производството им могат да се използват различни технологии, които варират от стари до съвременни. С ръчно тъфтизиран метод, купчината е прикрепена към основата с латекс. След това купчината се почиства и полира добре, а в последния етап чака косата според чертежа. Килими на пода: снимките и идеите на приложението е най-добре да погледнете внимателно, за да потвърдите това.\nИзберете размера на килима\nПравилно избраният килим ще направи интериора оригинален и уникален. С помощта на подови настилки можете да подчертаете единството на всички детайли, да направите стаята по-лека или визуално да увеличите силата на звука.\nКилимите могат да се използват не само по предназначение. В съвременния свят тя почти не се практикува, но в древността вълнените изделия не само разделят големи помещения на няколко части, но и изолирани стени.Снимките на килимите на пода и идеите за използването на тези продукти са толкова разнообразни, че могат да бъдат описани за неопределено време.\nДнес повечето хора предпочитат минимализма. Мебелите с високи крака са най-подходящи за този стил. Обзавеждане на стая в този стил, не забравяйте да изберете подходящия килим. В такъв интериор е най-добре подхождащо покритие на цялата стая, за предпочитане с малък шаблон. След като сте определили размерите на продукта, значително стеснявате броя предлагани модели.\nЗа да бъде визуалният ефект, какъвто го искаме, е необходимо да оставим 20 см от пода непокрити по целия периметър, като се започне от дъските. Ако помещението е голямо, желателно е да увеличите необезпечените площи до половин метър.\nСпоред много дизайнери килимите изглеждат най-добре между мебелите. Снимки на килими на пода и идеи за използването на тези продукти доста. Има няколко свойства на тази подова настилка:\nот диван килима трябва да бъде на разстояние от 5-10 см;\nако има масичка на килима, тогава всичките му крака трябва да са на пода и в идеалния случай около тях трябва да останат около 60 см свободно пространство;\nИзбирайки по стил\nЯркото обзавеждане ще подчертае пастелните цветове на пода. Дълъг килим ще допълни дизайна със строго полирани повърхности, обикновена тапицерия от кожа или друг гладък материал. Shorn килими перфектно се вписват в стая в ориенталски стил или в класически интериор (по-добре е да избирате продукти с плътно тъкане или ниска купчина). Идеи за използване на килими на пода и снимки на получения вътрешен интериор тук.\nЗа да направите интериора "завършен", препоръчително е да комбинирате предмети, мебели, както и декор с цветна схема на килима. Основният тон (ако подът е многоцветен) трябва да се отрази в фините детайли на дизайна на помещението, т.е. в възглавниците, тапицерията или декора. Малките, но ярки петна по килима трябва да са в същия цвят като големите мебели (диван, нощни шкафчета и т.н.).\nОбърнете специално внимание на цветовата комбинация между подовата настилка и пода, макар че няма значение, че тя е видима само около периметъра. Препоръчително е да поставите бежов или жълт продукт на лекия под. Подът от небоядисано дърво перфектно допълва килима в естествени цветове. Сивият под е идеално покрит с маслини, лилави или лилави килими.\nКилимите са толкова разнообразни, че могат да се използват във всеки интериор, дори и най-смелите.\nОбикновените килими се вписват перфектно във всеки интериор. Дворци в успокояващи цветове ще бъдат подходящи в класически стил, докато ярки цветове ще дадат шик на стаите.\nЕтническите килими имат специален чар и могат да направят дори една необитаема стая много уютна. Оригиналните мебели изглеждат оригинални на такива дворци, които могат да бъдат оценени от снимки на килими на пода и идеи за употреба на продукти.\nАвангардни килими, дължащи се на геометрични мотиви, дават пространство и дълбочина на помещението. Не се препоръчва да комбинирате други елементи в същия стил с авангардните продукти.\nЛек килим визуално ще разшири стаята, но ако няма прозорци в стаята, може да изглежда "студено". Елиминирайте този ефект може да бъде допълнително осветление.\nОригинална форма. За правилната организация на интериора, формата на килима е важна, защото ще привлече вниманието на гостите.\nНомер. Няколко килима, направени в един и същ или различен стил, ще изглеждат креативни. В големите стаи този подход ще раздели пространството на няколко секции.\nПроизводителите предлагат разнообразие от килими, които ще варират по форма, размер, цвят, материали или други важни параметри.Ако сте подредили мебелите и сега не можете да вземете килим под него, после го направете по различен начин - купете килим и след това определете останалите детайли.\nГледайте видеоклипа: Поставяне на ламинат със STANLEY\n← Уплътнител на врати\nБоя за тапети за боядисване: изберете точното →


УМБАЛ „Св. Георги“ осъди здравнонеосигурен да си плати лечението | Новини Пловдив\nНовини Пловдив Прес » Важно » УМБАЛ „Св. Георги“ осъди здравнонеосигурен да си плати лечението\nУниверситетската болница „Свети Георги“ осъди здравнонеосигурен пациент да си плати разноските по лечението от 2668 лв. Той потърсил помощ в Спешното отделение, но състоянието му изисквало специализирани грижи и той бил настанен в Клиниката по пластично-възстановителна и естетична хирургия и след време изписан. Тъй като не е възстановил здравните си права, което става със заплащането на вноските за 36 месеца назад, от болницата му изпратили покана за добровоно внасяне на сумата. Нищо такова не се случило и от УМБАЛ „Свети Георги“ завели дело. Със свое решение от 3 декември Районният съд в Пловдив признава дълга за установен, но пациентът може да обжалва пред Окръжния.\nТакива дела са рядкост, но те представляват опит на държавните болници да пресекат практиката здравнонеосигурени пациенти да търсят помощ в спешните отделения, защото тя се заплаща от държавата и не зависи от това дали болният редовно е внасял вноските си, или не. Така пред спешните отделения често има опашки от здравнонеосигурени хора, които имат здравословни проблеми, но в състоянието им няма нищо спешно.\nНанков за жилището си: Чист съм пред закона, спя спокойно


Американската певица Бионсе и съпругът й рапърът Джей Зи посрещнаха своите новородени бебета, съобщи изданието US Weekly, позовавайки се на свои източници.\nУточнява се, че щастливо събитие се състоя по-рано тази седмица. Имената на близнаците и техния пол не бяха оповестени.\nПрез февруари, певицата написа в социалните мрежи, че чака близнаци. "Ние сме благословени два пъти. Ние сме изключително благодарни, че нашето семейство ще се увеличи с двама души, ние ви благодарим за всички добри пожелания", написа Бионсе в поста си.\nПеещата в стила на RnB актриса и танцьорка Бионсе се омъжи за рапъра и продуцент Джей Зи във Франция на 4 април 2008 година. Двойката също има дъщеря – Блу Айви Картър, тя е пет години.\nОще в тази категория: « Добре живеем: Лео Меси пийна и хапна в ресторант в Ибиса за 37 хиляди евро В Рим почина известния италиански моден дизайнер Карла Фенди »